ไฟแนนซ์ทูเดย์
หลังจากยื้อเพิ่มทุนให้ธนาคารเพื่อการเกษตรและสหกรณ์การเกษตร หรือ ธ.ก.ส. มานาน
12 ธ.ค. 2555

หลังจากยื้อเพิ่มทุนให้ธนาคารเพื่อการเกษตรและสหกรณ์การเกษตร หรือ ธ.ก.ส. มานาน 
ในที่สุดเดอะโต้ง กิตติรัตน์ ณ ระนอง รองนายกฯ และ รมว.คลัง ก็ยอมเสนอเรื่องเพิ่มทุน ธ.ก.ส.เป็นเงินหมื่นล้านเข้า ครม. ทำให้ทุนจดทะเบียนโดดขึ้นจาก 5 หมื่นล้านบาท เป็น 6 หมื่นล้านบาท
ใครจะปฏิเสธยังไง ก็คงปักใจเชื่อยากว่า การเพิ่มทุน ธ.ก.ส.เป็นหมื่นล้านที่ต้องควักเงินภาษีประชาชนไปใช้ เป็นการทำเพื่อต่อลมหายใจ ธ.ก.ส.ให้อยู่ต่อไปได้ หลังสนองโครงการประชานิยมรัฐบาลเต็มสูบ และรับผลขาดทุนไปเต็ม
 




...การชำระบัญชีของ ธ.ก.ส.ในโครงการแทรกแซงผลผลิตตามนโยบายรัฐ ทางกระทรวงการคลังส่งคนกล้าอย่างพี่ด้ง สุภา ปิยะจิตติ ไปสะสางล้างบัญชีว่าเบ็ดเสร็จแล้ว ธ.ก.ส.ขาดทุนไปเท่าไหร่ เบื้องต้นทราบมาว่าขาดทุนร่วม 2 แสนล้านบาท 
การขาดทุนนี้ ธ.ก.ส.บอกช่างมันฉันไม่แคร์ เพราะตั้งเป็นบัญชีพิเศษ ขาดทุนเท่าไหร่รัฐบาลก็ต้องส่งเงินมาชดเชยขาดทุนให้เท่านั้น 
ถ้าช่วยเหลือเกษตรกรแต่ไม่มีเงินรั่วไหลไปเข้ามือนักการเมือง หรือกลุ่มนายทุน คนเสียภาษีคงเต็มอกเต็มใจเสียภาษี แต่แค่โครงการรับจำนำข้าวเงินรั่วไหลมหาศาล ทำเอาคนเสียภาษีเซ็งจิตไปตามๆ กัน
...ทำดีต้องชม ธนาคารกรุงเทพ จัดทำโครงการหนังสือชุด “อมยิ้มกับนิทานสองภาษา Tan Tan Start Rhythm Books” เป็นนิทานสองภาษา คือภาษาไทยและภาษาอังกฤษ ที่เหมาะสมกับ 3 ช่วงวัย ตั้งแต่แรกเกิดถึง 5 ขวบ จำนวน 24 เรื่อง
หนังสือนี้ธนาคารมอบให้กับห้องสมุดโรงเรียนในสังกัดกรุงเทพมหานคร 437 แห่ง และห้องสมุดประชาชน 37 แห่ง กรุงเทพมหานคร ร่วมกับธนาคารกรุงเทพ จำกัด (มหาชน) และสำนักพิมพ์ประพันธ์สาส์น จำกัด จัดทำโครงการหนังสือชุด “อมยิ้มกับนิทานสองภาษา Tan Tan Start Rhythm Books” ขึ้น เพื่อส่งเสริมการศึกษา สร้างสรรค์กระบวนการอ่านผ่านการเล่านิทานให้เด็กได้เรียนรู้ พร้อมเติบโตเป็นผู้ใหญ่และเป็นผู้นำที่ดีของสังคมไทยด้วยการพัฒนาความฉลาดทางด้านเหตุผลและการคิดคำนวณ (I.Q.) ควบคู่ไปกับความฉลาดหนักแน่นทางด้านอารมณ์และเชาว์ปัญญา (E.Q.) ถือว่าเป็นการวางรากฐานสำคัญให้แก่เยาวชนรุ่นใหม่ ในช่วง 12 ทศวรรษข้างหน้า
สำหรับหนังสือชุด “อมยิ้มกับนิทานสองภาษา Tan Tan Start Rhythm Books” เป็นนิทานสองภาษาคือภาษาไทยและภาษาอังกฤษที่เหมาะสมกับ 3 ช่วงวัย ประกอบด้วย กลุ่มอายุ 09 เดือน กลุ่มอายุ 9 เดือน – 3 ปี และกลุ่มอายุ 35 ปี (อนุบาล 13) จำนวน 24 เรื่อง โดยนำเสนอผ่าน 5 เทคนิคที่เหมาะสมกับการเรียนรู้ของแต่ละวัย อาทิ เล่าปากเปล่า เล่าโดยใช้อุปกรณ์ใกล้ตัว เล่าโดยใช้หนังสือประกอบการเล่า เล่าโดยใช้ศิลปะเข้าช่วย เช่น การวาดรูป การพับกระดาษ เป็นต้น นอกจากนี้ยังมีการจัดอบรมครูและบรรณารักษ์ ให้เรียนรู้เกี่ยวกับเทคนิคต่างๆ ในการเล่านิทานจากนักเล่ามืออาชีพอีกด้วย
...กรมสรรพสามิต รายงานโครงการสุดฮอต รถคันแรก เมื่อวันที่ 11 ธ.ค.มีประชาชนมายื่นเอกสารขอคืนภาษีแล้วกว่า 7.2 แสนราย ซึ่งกรมจะทยอยคืนภาษีให้ไปเรื่อยๆ คาดว่าการจ่ายเงินภาษีคืนจะไปสิ้นสุดในปี 2557 โน่น นานขนาดนั้นเชียวหรือคะ